**Душан Влахович** (серб. Душан Влаховић; 2000 жылы 28 қаңтарда туған, Белград, Сербия, ЮОР) — сербиялық футболшы, "Ювентус" клубы мен Сербия құрамасының шабуылшысы.

Клубтық мансап
--------------

### Партизан

Влахович 2000 жылы 28 қаңтарда Белградта дүниеге келген. Балалық шағында ол қаладағы ең танымал "Альтина Земун" футбол мектебінде ойнады.

"Партизан" академиясына ауысып, Влахович өзін жақсы көрсетті. Партизанға ауысқаннан бір жыл өткен соң, ол алғашқы кәсіби келісімшартқа қол қойды. Сол кезде шабуылшы небәрі 15 жаста еді. 2016 жылдың басында Душан 16 жасқа толғанда, ол негізгі командамен бірге жаттыға бастады. Оның гол соғуға деген ұмтылысын сол кездегі Партизан жаттықтырушысы Иван Томич атап өтті. Маман жас жігітті "Милан" аңызы Филиппо Индзагимен салыстырды.

Екі жыл ішінде Сербияның үздік командаларының бірінде Влахович Андерлехт, Арсенал және Ювентус сияқты бірнеше еуропалық клубтардың назарын өзіне аудартты.

Партизан барлық ұсыныстарды қабылдамады, бірақ 2017 жылдың жазында жас шабуылшы Фиорентинамен алдын ала келісімшарт жасасты, бұл басшылықтың наразылығын тудырды. Влахович Италияға жіберілмеді және ол өзінің 18 жасқа толуына дейін клубпен жаттығуды жалғастырды.

### Фиорентина

2018 жылдың шілде айының басында Влахович италиялық "Фиорентина" клубымен 2023 жылдың 30 маусымына дейін келісімшарт жасасты. Трансфер сомасы 1,5 миллион еуроны құрады. Әкімшілік нормаларға байланысты ол 2018 жылдың 1 шілдесіне дейін ойнай алмады.

2019/20 маусымында Влахович негізгі командаға қосылды. 2019 жылдың 18 тамызында Влахович "Фиорентина" үшін алғашқы голын соғып, Италия кубогында "Монцаны" 3:1 есебімен жеңді.

2020/21 маусымында Влахович бастапқы құрамда негізгі ойыншылардың бірі болды, әсіресе Чезаре Пранделли Фиорентинаға бапкер болып келгеннен кейін ерекше көзге түсті. Шабуылшы 2020/21 маусымын 21 голмен аяқтап, А сериясының үздік жас ойыншысы атағын жеңіп алды. 

2021/22 маусымын Италия кубогында "Козенца" клубын 4-0 жеңісімен бастады. 2021 жылдың 31 қазанында "Специя" клубына қарсы хет-трик жасады. 2021 жылдың 19 желтоқсанында Влахович күнтізбелік жыл бойынша А Сериясы лигасында өзінің 33-ші голын соқты, сонымен қатар ол 2020 жылы Криштиану Роналдумен бірге А сериясында осындай нәтижеге қол жеткізген жалғыз ойыншы болды.

### Ювентус

2022 жылдың 28 қаңтарында Влахович өзінің 22 жасқа толған туған күнінде "Ювентус" клубымен төрт жылдық келісімшартқа қол қойды. Трансфер сомасы 70 миллион еуроны құрады және нәтижелерге байланысты 10 миллион еуро бонус ретінде қарастырылды.

Жетістіктері
------------

«Партизан»
* Сербия кубогының иегері: 2015/16, 2016/17

Дереккөздер
-----------

1. ↑  Vlahović dobio broj 18 u Firenci: Navijači očekuju kombinaciju Batistute i Tonija!.
2. ↑  *Nikola Miloradović* *Bravo, Dušane! Vlahović dvostruki strelac u Kupu Italije!*. *Sportske.net* (18 August 2019).
3. ↑  Fiorentina, Prandelli: "Vlahovic crescerà ancora. Bene Castrovilli-Eysseric". (итал.)
4. ↑  Prandelli, Vlahovic? Pochi hanno bruciato le tappe così - Calcio (12 қаңтар 2021). (итал.)
5. ↑  MVP Stagione 2020/2021: Dušan Vlahović miglior under 23 | News |  (итал.).
6. ↑  Fiorentina-Cosenza 4-0: poker ai calabresi, la Fiorentina va ai sedicesimi  (итал.).
7. ↑  Match Report: Fiorentina 3-0 Spezia  (итал.) (31 October 2021). Тексерілді, 1 қараша 2021.
8. ↑  Liverpool And Newcastle United Target Dusan Vlahovic Equals Cristiano Ronaldo's Serie A Goal Record For Fiorentina  (ағыл.).
9. ↑  Vlahovic Joins Juventus! (28 January 2022).
10. ↑  Dusan Vlahovic: Juventus complete £66.6m signing of striker from Fiorentina (28 January 2022).